# Gloydius blomhoffii

El Gloydius blomhoffii, conegut comunament com a mamushi, mocassí japonès, escurçó japonès, serp Qichun, salmusa o mamushi japonès, és una espècie d'escurçó verinós endèmic del Japó. Abans es considerava que tenia 4 subespècies, però ara es considera monotípic.
Aquesta espècie, el yamakagashi (Rhabdophis tigrinus) i el habu d'Okinawa (Protobothrops flavoviridis) són les serps més verinoses del Japó. Cada any, entre 2000 i 3000 persones al Japó són mossegats per un mamushi. Les víctimes mossegades solen requerir una setmana de tractament a l'hospital. Les picades greus requereixen cures intensives, i aproximadament 10 víctimes moren cada any.

## Descripció

La longitud mitjana dels individus madurs és de 45-81 cm; l'exemplar més llarg mai registrat tenia una longitud de 91 cm.
El patró corporal consisteix en un fons gris pàl·lid, marró vermellós o marró groc, superposat amb una sèrie de taques laterals de forma irregular. Aquestes taques estan vorejades de negre i sovint tenen centres més clars. El cap és marró fosc o negre, amb els costats beix o gris pàl·lid.

## Dieta

Normalment és un depredador que utilitza el seu camuflatge per amagar-se en la vegetació o a la fullaraca. Caça i menja principalment rosegadors, però també petits ocells, sargantanes i insectes. Sovint es troba a les terres de conreu i als voltants a causa de les poblacions de rosegadors associades.

## Geografia

Es troba al Japó. Segons Gloyd i Conant, no hi ha proves que recolzin les afirmacions que aquesta espècie es troba a les illes Ryukyu. La localitat tipus indicada és "Japó".

## Referències

* 1 2 3 4 Mehrtens JM (1987). Living Snakes of the World in Color. New York: Sterling Publishers. 480 pp. ISBN 0-8069-6460-X
* ↑ Gumprecht A, Tillack F, Orlov NL, Captain A, Ryabov S (2004). Asian Pitvipers. First Edition. Berlin: Geitje Books. 368 pp. ISBN 3-937975-00-4
* ↑ Gloydius blomhoffii (TSN 634884) al web del Sistema Integrat d'Informació Taxonòmica. (anglès)
* ↑ Yoshimitsu, M «Animal and Snake Bites» (en japanese). Japanese Journal of Pediatric Surgery, 37, 2, 2005, pàg. 207-15. ISSN: 0385-6313.
* ↑ Okamoto, Osamu; Oishi, Masaki; Hatano, Yutaka; Kai, Yoshitaka; Goto, Mizuki; Kato, Aiko; Shimizu, Fumiaki; Katagiri, Kazumoto; Fujiwara, Sakuhei «Severity factors of Mamushi (Agkistrodon blomhoffii) bite». The Journal of Dermatology, 36, 5, 2009, pàg. 277-83. DOI: 10.1111/j.1346-8138.2009.00638.x. PMID: 19382998.
* ↑ Shigeta, Masatoshi; Kuga, Takayuki; Kudo, Junichi; Yamashita, Akimasa; Fujii, Yasuhiro «Clinical Study of Mamushi Viper Bites in 35 Cases». Journal of the Japanese Association of Rural Medicine, 56, 2, 2007, pàg. 61-7. DOI: 10.2185/jjrm.56.61.
* ↑ Gloyd HK, Conant R (1990). Snakes of the Agkistrodon Complex: A Monographic Review. Society for the Study of Amphibians and Reptiles. 614 pp. 52 plates. LCCN 89-50342. ISBN 0-916984-20-6. (Agkistrodon blomhoffi complex, pp. 273-309).
* ↑ McDiarmid RW, Campbell JA, Touré T (1999). Snake Species of the World: A Taxonomic and Geographic Reference, Volume 1. Washington, District of Columbia: Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).

## Bibliografia

* Boie H (1826). "Merkmale eineger japanischer Lurche ". Isis von Oken 19: 203-216. (Trigonocephalus blomhoffii, new species, pp. 214-215).(alemany)(llatí)